Diari Oficial de la Generalitat Valenciana


Sumari del DOGV 9122, del 07-07-2021 (2021/7420)

Extracte de la Resolució de 2 de juliol de 2021, del Rectorat de la Universitat Jaume I, per la qual es convoquen ajudes per a la requalificació del sistema universitari espanyol per a 2021-2023.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7420


Data del document
:   02-07-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 2 de juliol de 2021, del Rectorat de la Universitat Jaume I, per la qual es convoquen ajudes per a la requalificació del sistema universitari espanyol per a 2021-2023. [2021/7420]  
BDNS (identif.): 573336.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del la qual es pot consultar en la Base de dades nacionals de subvencions:  
http://www.pap.minhap.gob.es/bdnstrans/index  
  
Primer. Beneficiaris  
1. Ajudes «Margarita Salas» per a la formació de joves doctors i doctores: persones doctores per la Universitat Jaume I, persones que hagen obtingut el títol de doctorat en una universitat privada espanyola o persones de nacionalitat espanyola que hagen obtingut el títol de doctorat en universitats o centres d'investigació estrangers. Ha d'haver transcorregut com a màxim dos anys entre la data d'obtenció del títol de doctor o doctora i la del tancament del termini de presentació de sol·licituds.  
2. Ajudes per a la requalificació del professorat universitari funcionari o contractat de la Universitat Jaume I: professorat titular d'universitat o professorat contractat doctor que no supere deu anys en aquesta figura, o professorat ajudant doctor que gaudisca l'estada abans de la data de finalització del seu contracte amb la Universitat Jaume I.  
3. Ajudes «María Zambrano» per a l'atracció de talent internacional: persones doctores amb una trajectòria postdoctoral acumulada no inferior a vint-i-quatre mesos que en el moment de la sol·licitud estiguen desenvolupant projectes d'investigació, i/o impartint docència en universitats, centres d'investigació o organismes situats fora d'Espanya.  
  
Segon. Finalitat  
Concessió d'un mínim de 27 ajudes amb l'objectiu de contribuir a la millora de la qualitat de l'educació a la Universitat Jaume I a través de la formació de joves doctors i doctores, la requalificació del professorat universitari funcionari o contractual mitjançant la promoció de la mobilitat del seu personal docent i investigador i l'atracció de talent internacional.  
  
Tercer. Característiques  
1. Ajudes «Margarita Salas» per a la formació de joves doctors i doctores. Almenys el 50 % de la dotació econòmica d'aquesta convocatòria serà destinat a la concessió d'aquesta modalitat d'ajudes per a la qual inicialment es convoquen 20 ajudes consistents en estades en una universitat pública espanyola o bé en universitats o centres d'investigació estrangers, així com en organismes públics d'investigació espanyols. Aquestes ajudes s'articulen mitjançant contracte laboral.  
2. Ajudes per a la requalificació del professorat universitari funcionari o contractat de la Universitat Jaume I: aquestes ajudes consisteixen en estades a realitzar en una única universitat o centre d'investigació públics diferents de la Universitat Jaume I, d'un any de durada. Inicialment, el nombre d'ajudes que es concediran en la present modalitat serà de 8 per a totes les categories de professorat i dependrà de les disponibilitats pressupostàries.  
3. Ajudes «María Zambrano» per a l'atracció de talent internacional: aquestes ajudes consisteixen en estades d'entre un i tres anys de durada en la Universitat Jaume I. Inicialment, el nombre d'ajudes que es concedirà en la present modalitat serà de 8 per a totes les categories i dependrà de les disponibilitats pressupostàries. Aquestes ajudes s'articulen mitjançant contracte laboral.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la dotació dels premis és de 3.941.523 euros. Almenys el 50 % de la dotació econòmica d'aquesta convocatòria serà destinat a la concessió d'ajudes de la modalitat «Margarita Salas».  
  
Sisé. Termini de presentació de sol·licituds  
El termini de presentació de sol·licituds s'iniciarà el 3 de juliol de 2021 i conclourà el 3 de setembre de 2021.  
  
Castelló de la Plana, 2 de juliol de 2021.- La rectora: Eva Alcón Soler.